স্টাফ রিপোর্টার ॥ সবাইকে কাঁদিয়ে বিদায় নিলেন মা দুর্গা। মর্ত্যলোক থেকে চার সন্তানকে সাথে নিয়ে তিনি ফিরে গেলেন পতিগৃহে কৈলাসে। আর এরই সাথে প্রতিমা বিসর্জনের মাধ্যমে শেষ হল সনাতন ধর্মালম্বীদের সবচেয়ে বড় উৎসব শারদীয় দুর্গাপূজা। পাঁচদিনের সর্বজনীন মিলনমেলা ভাঙলো আজ। মহাষষ্ঠী, মহাসপ্তমী, মহাষ্টমী, মহানবমীর সকল আনুষ্ঠানিকতা ও পূজা অর্চনার পর গতকাল পালিত হল বিজয়া দশমীর সকল আনুষ্ঠানিকতা। পাঁচদিনের বাঁধভাঙ্গা আনন্দের পর ভক্তরা গতকাল বিজয়া দশমীর দিনে ছিলেন অশ্র“সিক্ত। মহালয়ার দিন শুরু হয়েছিল দেবীপ আর ১৫ অক্টোবর মহাষষ্ঠীর মাধ্যমে শুরু হয় পাঁচ দিনের দুর্গাপূজার আনুষ্ঠানিকতা। প্রতিবারের মতো মহাষষ্ঠী, মহাসপ্তমী, মহাষ্টমী ও মহানবমীতে হিন্দু সম্প্রদায়ের হাজার হাজার নারী-পুরুষ ধর্মীয় নানা আচার-অনুষ্ঠান পালন করেছেন। এদিন সকাল ৯.৫৮ মিনিটে মন্ত্রপাঠের মাধ্যমে করা হয় দশমীবিহিত ...